Legal Document

Category: 179

Text:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 431 της 30 Ιουν. /16 Ιουλ. 1962 (ΦΕΚ Α΄  103) Περί μελέτης, επιβλέψεως και εκτελέσεως των έργων του Ε.Μ. Πολυτεχνείου. Έχοντες υπ’ όψει το άρθρ. 1 του Ν.Δ. 3333/1955 και την υπ’ αριθ. 175/1962 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη εις ομοίαν της Συγκλήτου του Ε.Μ. Πολυτεχνείου διατυπωθείσαν κατά την Συνεδρίαν αυτής της 6.10.1961, απεφασίσαμεν και διατάσσομεν: Άρθρ.1.-1.Οι προγραμματισμοί, αι μελέται και αι εκτελέσεις των κτιριακών έργων και των εγκαταστάσεων του Εθν. Μ. Πολυτεχνείου εγκρίνονται και αποφασίζονται υπό της Συγκλήτου. 2.Επί παντός θέματος αφορώντος εις σχετικάς προς τας διατάξεις της προηγουμένης παραγράφου ενεργείας του Ε.Μ. Πολυτεχνείου λαμβάνεται απόφασις της Συγκλήτου κατόπιν προτάσεως πάντοτε της Διοικούσης τα έργα Επιτροπής. Άρθρ.2.-1.Αι μελέται των έργων εκπονούνται, κατόπιν αποφάσεως της Συγκλήτου, είτε υπό της υπηρεσίας του Ιδρύματος, είτε υπό ιδιωτών Διπλωματούχων Ανωτάτων Σχολών, εις ους ανατίθενται απ’ ευθείας ή κατόπιν διαγωνισμού, γενικού ή μεταξύ περιωρισμένου αριθμού μελετητών. Τόσον κατά την απ’ ευθείας ανάθεσιν, όσον και κατά την τελευταίαν περίπτωσιν του περιωρισμένου αριθμού μελετητών, η επιλογή τούτων γίνεται υπό της Συγκλήτου. Ομοίως, διενεργείται υπό της Συγκλήτου, η έγκρισις των γενικών ή ειδικών προγραμμάτων έργων, των σχετικών προκηρύξεων διαγωνισμών των συμβάσεων αναθέσεως κλπ. και περαιτέρω αι εγκρίσεις των μελετών και εν γένει αι εφαρμογαί των συμβάσεων. Εις περιπτώσεις διαγωνισμών, την κριτικήν Επιτροπήν ορίζει η Σύγκλητος του Ε.Μ.Π., αι δε βραβευθησόμεναι μελέται, δια προβλέψεως ειδικού όρου εν εκάστη διακηρύξει, καθίστανται κτήμα του Ιδρύματος χρησιμοποιούμεναι παρ’ αυτού καθ’ οιονδήποτε ήθελεν κρίνει, προσφορώτερον τρόπον. Σελ. 359 ΄Εργα Εθνικού Μετσόβιου Πολυτεχνείου 31.Γ.κ.1-2 2.Εντολή εις τας αρμοδίας υπηρεσίας προς δημοπράτησιν και εκτέλεσιν έργου, δίδεται υπό της Συγκλήτου, κατόπιν σχετικής ενημερώσεώς της επί των συνθηκών υφ’ ας από απόψεως πληρότητος μελέτης ή στοιχείων τεχνικοοικονομικών όρων, τελεί το υπό εκτέλεσιν έργον. 3.Περί του τρόπου αναθέσεως εκτελέσεως του έργου, αποφασίζει η Σύγκλητος του Ε.Μ.Π. Κατ’ αρχήν αι αναθέσεις κατασκευής των έργων γίνονται δια διαγωνισμών κατά ένα των εφαρμοζομένων τρόπων δημοπρατήσεως, ήτοι: είτε δια συμπληρώσεως τιμολογίου, είτε δι’ εκπτώσεως επί συμπεπληρωμένου τιμολογίου, είτε δι’ υποβολής κατ’ αποκοπήν ποσού δαπάνης δια το σύνολον των εργασιών, είτε τέλος και απολογιστικώς με έκπτωσιν επί του οφέλους εργολήπτου. Οι ως άνω διαγωνισμοί, προβλέπονται δημόσιοι γενικοί, ή κατ’ απόφασιν της Συγκλήτου, μεταξύ περιωρισμένου αριθμού εργοληπτών, οίτινες επιλέγονται και ορίζονται κατά τας διατάξεις της παρ. 1 του άρθρ. 2. 4.Η Σύγκλητος δύναται επίσης ν’ αποφασίση απόκλισιν από της κατά τα ανωτέρω δημοπρατήσεως και αναθέσεως των έργων και ενεργείας της τελευταίας ταύτης απ’ ευθείας: α)Επί έργων ή εγκαταστάσεων, άτινα λόγω της φύσεώς των απαιτούν αποδεδειγμένην ειδίκευσιν ή αποτελούν έργα ή εγκαταστάσεις, πραγματοποιούμενα μόνον παρ’ ειδικών κατασκευαστών ή οίκων. β)Επί επεκτάσεων εργασιών εις ήδη εκτελούμενον υπό εργολάβου εγκατεστημένου εις το έργον, προ της αποπερατώσεώς του και εφ’ όσον η σχετική επί πλέον δαπάνη δεν υπερβαίνει το 50% της αρχικής του έργου ή κατ’ εξαίρεσιν, το 100%, οπότε και είναι απαραίτητος, ειδικώς ητιολογημένη απόφασις της Συγκλήτου. Εξ άλλου εις αμφοτέρας τας άνω περιπτώσεις, αι επεκτάσεις δεν θα πρέπει ν’ αφορούν εργασίας τελείως ασχέτους, ξένας ή άλλου χαρακτήρος προς τας της εκτελουμένης εργολαβίας, ή τέλος άλλο έργον. Εις τας περιπτώσεις τας προβλεπομένας εις την παρούσαν περίπτωσιν συντάσσονται σχετικοί συγκριτικοί πίνακες. γ)Επί περιπτώσεων καθ’ ας επιβάλλεται κατά την πραγματοποίησιν έργων, η άμεσος ανάθεσις εις έτερον κατασκευαστήν και εκτέλεσις παρ’ αυτού περαιτέρω εργασιών, αίτινες είναι απαραίτητοι λόγω των εξ αυτών παρεμβαλλομένων δυσχερειών εις τα πραγματοποιούμενα έργα. δ)Επί πάσης άλλης περιπτώσεως καθ’ ην επίσης απαιτείται άμεσος και ταχεία εκτέλεσις έργων. Σελ. 360 5.Δι’ έργα δαπάνης κάτω των 200.000 δραχμών, δύνανται να διενεργούνται πρόχειροι μειοδοτικοί διαγωνισμοί μέσω συλλογής ενσφραγίστων προσφορών. Εις την περίπτωσιν ταύτην, αι προσφοραί προσκομίζονται υπό της υπηρεσίας εσφραγισμέναι εις την Πρυτανείαν και την αποσφράγισιν ενεργεί ο Πρύτανις του Ε.Μ.Π. ή άλλος υπ’ αυτού οριζόμενος. Πάντως και δια τας εν προκειμένω προχείρους δημοπρασίας, απαιτούνται σαφή και όμοια δια πάντας τους συναγωνισθησομένους στοιχεία δημοπρατήσεως, καθορίζοντα το δημοπρατούμενον έργον. 6.Το Ίδρυμα έχει δικαίωμα εκτελέσεως εργασιών μέχρι δραχ. 50.000 είτε απολογιστικώς μέσω των εν ενεργεία εργολαβιών, είτε δι’ αυτεπιστασίας απ’ ευθείας υπό της Τεχνικής Υπηρεσίας του. 7.Δια τας περιπτώσεις των παρ. 5 και 6 και τας λεπτομερείας ενεργείας τούτων, απαιτείται ειδική απόφασις της Συγκλήτου. Άρθρ.3.-1.Κατά τας ενεργουμένας δημοπρασίας εις οιανδήποτε περίπτωσιν, αι προσφοραί, διησφαλισμέναι από πλευράς απορρήτου και δια προσθέτου σφραγίσεως μέσω ισπανικού κηρού, δύναται να παραδίδωνται δια πρωτοκόλλου εις τον Πρύτανιν του Ε.Μ.Π., οιανδήποτε ημέραν από της προκηρύξεως του διαγωνισμού μέχρι της ώρας λήξεως τούτου. Κατά την ημέραν δε διενεργείας του διαγωνισμού, ταυτοχρόνως με την παράδοσιν υπό των υπολοίπων εργοληπτών των κατά την ώραν εκείνην υποβαλλομένων φακέλλων προσφορών και προ της διανοίξεως τούτων υπό της Επιτροπής δημοπρασίας, παραδίδονται δια πρωτοκόλλου εις ταύτην και οι υπό του Πρυτάνεως του Ε.Μ.Π. τυχόν εις αυτόν παραδοθέντες φάκελλοι προσφορών, άθικτοι και διανοίγονται ομού μετά των υπολοίπων. 31.Γ.κ.2 ΄Εργα Εθνικού Μετσόβιου Πολυτεχνείου 2.Κατά τους διενεργουμένους καθ’ οιονδήποτε τρόπον διαγωνισμούς, η Σύγκλητος του Ε.Μ.Π., έχει δικαίωμα, κατόπιν ητιολογημένης αποφάσεως, είτε κατακυρώσεως της δημοπρασίας εις τον τελευταίον μειοδότην, είτε, εφ’ όσον κατά την κρίσιν της, δια της προσφοράς τούτου δεν νομίζει κατωχυρούμενα πλήρως τα συμφέροντα του Ιδρύματος, κατακυρώσεως ταύτης εις άλλον εκ των προηγουμένων τω τελευταίω μειοδοτών, είτε ματαιώσεως του διαγωνισμού και επαναλήψεώς του κατά τον αυτόν ή οιονδήποτε άλλον εκ των αναφερθέντων, τρόπον, είτε, τέλος, λαμβάνουσα υπ’ όψιν και τα εκ του αποτυχόντος διαγωνισμού προκύψαντα στοιχεία, αναθέσεως του έργου, απ’ ευθείας και άνευ νέου διαγωνισμού, εις κατασκευαστήν της εκλογής της. 3.Τας δημοπρασίας ενεργεί ειδική Επιτροπή, αποτελουμένη εκ των υπό του Πρυτάνεως οριζομένων μελών. Εις την σχετικήν διακήρυξιν του διαγωνισμού διατυπούνται αι λεπτομέρεια της διαδικασίας κατά την διενέργειαν των δημοπρασιών των έργων και του τρόπου της εξαγωγής των εκ τούτων συμπερασμάτων και αποφάσεων, αναλόγως του οριζομένου εκάστοτε υπό της Συγκλήτου του Ε.Μ.Π. τρόπου δημοπρατήσεως. Άρθρ.4.-Αι συμβάσεις εργολαβιών καταρτίζονται υπό της υπηρεσίας του Ε.Μ.Π. Εις περιπτώσεις συμβάσεων πραγματευομένων έργα άνω των 200.000 δραχμών, αύται θεωρούνται υπό του Νομικού Συμβούλου του Ιδρύματος, προ της υπογραφής των υπό του Πρυτάνεως. Άρθρ.5.-Η επίβλεψις και εν γένει διαχείρισις των έργων, ενεργείται υπό της Τεχνικής Υπηρεσίας του Ιδρύματος. Η Σύγκλητος του Ε.Μ.Π. δύναται την επίβλεψιν έργου ή έργων να αναθέση δια συμβάσεως - εν η θα καθορίζεται και η σχετική αμοιβή - και εις ιδιώτην διπλωματούχον Ανωτάτων Σχολών, Μηχανικόν, αναλόγου προς το εκτελούμενον έργον ειδικότητος, πείρας και εν γένει κύρους. Η γενική όμως εποπτεία των υπ’ αυτού επιβλεφθησομένων έργων, ενεργείται και εις την περίπτωσιν ταύτην παρά της ιδίας υπηρεσίας του Ιδρύματος, ήτις και θεωρεί και υπογράφει πάσαν ενέργειαν του επιβλέποντος. Άρθρ.6.-Αι παραλαβαί των υποβαλλομένων μελετών υπό ιδιωτών μελετητών, αι παραλαβαί των έργων, αι διεξαγωγαί διαγωνισμών κλπ. ενεργούνται υπό Επιτροπών οριζομένων υπό της Συγκλήτου ή κατ’ εξουσιοδότησιν αυτής, υπό του Πρυτάνεως του Ε.Μ.Π. Άρθρ.7.-Δι’ αποφάσεως της Συγκλήτου θα καθορίζωνται εις ειδικόν τεύχος γενικών όρων εκτελέσεως έργων και υποχρεώσεως των εργοληπτών δι’ όλας τας εργολαβίας, εκτός των περιπτώσεων δι’ ας ήθελε προβλεφθή άλλως κατόπιν ητιολογημένης εκάστοτε ειδικής αποφάσεως της Συγκλήτου, αι σχετικαί λεπτομέρεια επί μέρους διαδικασιών ή όρων εκτελέσεως των έργων, ως: την διαδικασίαν εγκαταστάσεως των εργοληπτών, των υποχρεώσεων των εργοληπτών εν σχέσει προς την υπ’ αυτών επί τόπου μέριμναν διευθύνσεως των έργων υπό διπλωματούχου Μηχανικού Ανωτάτων Σχολών ή Υπομηχανικού, εργοδηγού, την φύλαξιν τούτων και των επί τόπου υλικών, την ευθύνην των έναντι τρίτων ή δια το έργον ή οιονδήποτε άλλον, της διαδικασίας επιβλέψεως και ομαλής προόδου των έργων, του ποσοτικού και ποιοτικού ελέγχου τούτων, της λήψεως μέτρων και επιβολής κυρώσεων δι’ οιονδήποτε λόγον, της διαδικασίας εις τας περιπτώσεις χορηγήσεως υλικών υπό του Ε.Μ.Π., της διαδικασίας εκπτώσεως των εργοληπτών, της διαδικασίας συντάξεων και πληρωμών πιστοποιήσεων, τυχόν χορηγήσεων προκαταβολών, της ενεργείας κρατήσεων και της καταβολής εγγυήσεων, και της επιστροφής τούτων, της συντάξεως πρωτοκόλλων αφανών εργασιών και κανονισμού νέων τιμών και της συντάξεως συγκριτικών, της διαδικασίας διακοπής των έργων, αντιμετωπίσεως θεομηνιών ή άλλων ζημιών ή ατυχημάτων εις τα έργα, εγκαταλείψεως τούτων υπό των κατασκευαστών ή αδυναμίας συνεχίσεώς των υπ’ αυτών, της μεταβιβάσεως αυτών, του τυχόν θανάτου εργολήπτου, της διακοπής των έργων υπό του Ε.Μ.Π. κλπ. διαδικασίας παραλαβής των έργων ή διαδικασίας λύσεως διαφωνιών. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 361 ΄Εργα Εθνικού Μετσόβιου Πολυτεχνείου 31.Γ.κ.2